Titellandskabet
Forfattere: Peter Huss
Tidsskrift: passage (2002-09-01)

## Peter Huss

## Titellandskabet

Jeg kommer fra søvnens land hvor grønne træer bølgede og åbner porten til landskabet hvor skyerne, sneen, regnen ligger på marker. En fugl pipper fra en rosentjørn som en kirke nær kirkegården. Linierne er abstrakte og er som en Majkoncert. Ved jul var her snehvidt som uskylden mellem elskende. En Hjort lytter efter blæsten og sådan tænker jeg på veninden. Jeg går ind i landskabet med øjet rummende himmel og jord. Her finder jeg harespor, lugt af ræv, musædte grankogler som tegn på en anden verden. Jeg taler med en Nisse, samler en sten op der rummer Gåden. Blæsten, havet, planeterne går gennem skoven, der runger som en Domkirke. Februar. Tø. Regn. Toget fra SneBerlin pløjer gennem landskaberne og vi lever i det 21. Århundrede. Her er ingen telefoner, men en hvisken under de nedfaldne blade, som mumlen fra en stor Gud. Romantisk mødes elskende i skovtykningen. Vi renses, lutres af naturens salmebog. Jeg er ikke alene, fuglene, musikken i trætoppene, fodspor i sne da jeg kysser min veninde på haanden